Federacia lando (Germanio)

"Federacia lando" () nomiĝas ĉiu membro-ŝtato de Federacia Respubliko Germanio (kaj simile ankaŭ de Aŭstrio). Tio estas la nuntempa lingvo-uzo. Laŭ la konstitucio la membro-ŝtatoj nomiĝas simple "landoj" (, plurale ) .

La federaciaj landoj en Germanio estas politikaj unuoj, kiuj teorie havas ŝtatan karakteron. Ano de federacia lando estas ĉiu germano, kiu havas tie sian oficialan loĝejon minimume ekde tri monatoj. La limoj de tiuj regionaj ŝtatoj estas ŝanĝeblaj nur per plebiscito de la koncernaj loĝantoj. Ĝis nun nur unu ŝanĝo sukcesis, nome tiu el kiu kreiĝis Baden-Virtembergo en 1952. La planita kunfandiĝo de Berlino kaj Brandenburgio ne ricevis la necesan plimulton en plebiscito (1995).

Inter la federacio kaj la regionaj ŝtatoj ekzistas divido de la taskoj. Ekzemple, nur la federacio okupiĝas pri eksteraj rilatoj, defendo, valuto kaj mezuroj, kaj nur la federaciaj landoj okupiĝas pri lernejoj. Multaj taskoj tamen estas komuna agokampo de ambaŭ. La federaciaj landoj estas reprezentataj en speciala germana organo, la Federacia Konsilio ('Bundesrat'), kiu havas certajn veto-rajtojn pri federaciaj leĝoj. Ĉar laŭ la germana konstitucio ĉiuj germanoj devas havi proksimume samajn vivkondiĉojn en la tuta lando, Germanio estas tre unueca federacia ŝtato (kompare ekzemple al Usono).

Federacia lando havas proprajn ĉefministron, registaron kaj parlamenton, sed ankaŭ konstitucion, flagon kaj ofte ankaŭ himnon.

 Lando Loĝantoj ĈefurboBaden-Virtembergo   10.694.215   Stuttgart (Stutgarto)Bavario   12.401.000   München (Munkeno)Berlino   3.388.477   –Brandenburgio   2.570.899   Potsdam (Potsdamo)Bremeno   663.642   Bremen (Bremeno)Hamburgo   1.733.716   –Hesio   6.093.000   Wiesbaden (Visbadeno)Malsupra Saksio   7.993.415   Hannover (Hanovro)Meklenburgo-Antaŭpomerio   1.735.000   Schwerin (Ŝverino)Nordrejn-Vestfalio   18.079.686   Düsseldorf (Duseldorfo)Rejnlando-Palatinato   4.063.000   Mainz (Majenco)Saksio   4.327.000   Dresden (Dresdeno)Saksio-Anhalto   2.535.833   Magdeburg (Magdeburgo)Sarlando   1.062.754   Saarbrücken (Sarbruko)Ŝlesvigo-Holstinio   2.820.000   Kiel (Kilo)Turingio   2.378.000   Erfurt (Erfurto)

 Vidu ankaŭ 
 Novaj Federaciaj Landoj de Germanio
 Landoj de la Vajmara Respubliko